UMJETNIČKA ŠKOLA POREČ

Narodni trg 1,

Poreč-Parenzo

Z A P I S N I K

6. sjednice Školskog odbora Umjetničke škole Poreč, održane 24. veljače 2021. godine, s početkom u 11:30 sati na Zoom platformi.

Sjednici su nazočni:

1. Matija Poropat, predsjednik
2. Vilijana Šugar, član
3. Paolo Peruško, član
4. Divna Radola, član
5. Ester Zarli, član
6. Sanjica Sara Radetić, ravnateljica.

Opravdano nenazočni Sebastijan Vojvoda, član, i Nataša Musizza, član.

Predsjednik Školskog odbora Matija Poropat otvorio je sjednicu, pozdravio nazočne, utvrdio kvorum i predložio izmjenu dnevnog reda tako da glasi:

**Dnevni red**

1. **Verifikacija Zapisnika 5. sjednice Školskog odbora održane 22.1.2021. godine**
2. **Godišnji financijski izvještaj za 2020. godinu i Izvještaj o poslovanju Umjetničke škole Poreč za 2020. godinu**
3. **Izvršenje Financijskog plana za 2020. godinu**
4. **Odluka o utvrđivanju rezultata za 2020. godinu**
5. **Izvješće o stanju sigurnosti, provođenju preventivnih programa te mjera poduzetim u cilju zaštite prava i učenika i zaposlenika škole za prvo polugodište i školske godine 2020./2021.**
6. **Pravilnik o ostvarivanju i načinu korištenja vlastitih prihoda ostvarenih od obavljanja djelatnosti**
7. **Rješavanje natječaja**
8. **Zamolbe**
9. **Suglasnost za pokretanje postupka jednostavne nabave harmonika**

Dnevni red je prihvaćen jednoglasno.

**Ad 1.)** Predsjednik Školskog odbora Matija Poropat konstatirao je da je zapisnik 5. sjednice Školskog odbora održane 22. siječnja 2021. godine (prilog 1. Zapisniku) dostavljen u privitku poziva te moli nazočne da iznesu eventualne primjedbe ili prijedloge na zapisnik.

Primjedbi ili prijedloga nije bilo tako da se donosi slijedeći:

Zaključak

Zapisnik 5. sjednice Školskog odbora održane 22. siječnja 2021. godine verificira se

jednoglasno.

**Ad 2.)** Ravnateljica Sanjica Sara Radetić iznijela je i obrazložila Godišnji financijski izvještaj za 2020. godinu i Izvještaj o poslovanju Umjetničke škole Poreč za 2020. godinu (prilozi 2. i 3. Zapisniku). Navela je da je sve što je planirano i uspješno realizirano. Nakon kraće rasprave Školski odbor jednoglasno je donio

Odluku

Prihvaćaju se Godišnji financijski izvještaj za 2020. godinu i Izvještaj o poslovanju Umjetničke škole Poreč za 2020. godinu.

**Ad 3.)** Ravnateljica Sanjica Sara Radetić navela je da su u privitku poziva dostavljeni materijali vezano uz izvršenje Financijskog plana za 2020. godinu (prilog 4. Zapisniku), iznijela je i obrazložila izvršenje Financijskog plana za 2020. godinu te je pitala da li ima pitanja. Budući da pitanja nije bilo Školski odbor jednoglasno je donio

Odluku

Prihvaća se Izvještaj o izvršenju Financijskog plana za 2020. godinu.

**Ad 4.)** Ravnateljica Sanjica Sara Radetić iznijela je i obrazložila Odluku o raspodjeli rezultata za 2020. godinu te navela da je Odluka dostavljena u privitku poziva (prilog 5. Zapisniku). Nakon kraće rasprave Školski odbor je na osnovu članka 45. Statuta Umjetničke škole Poreč i članka 81. i 82. Pravilnika o proračunskom računovodstvu i računskom planu (NN 124/14, 115/15, 87/16 i 3/18, 126/19 i 108/20), jednoglasno je donio

#  **O D L U K U**

**O RASPODJELI REZULTATA ZA 2020. GODINU**

Članak 1.

Ovom se Odlukom utvrđuje namjena i raspodjela ostvarenog manjka/viška prihoda u Godišnjem financijskom obračunu Umjetničke škole Poreč za 2020. godinu.

Članak 2.

Stanje na osnovnim računima podskupine 922 koja su iskazana u Godišnjem izvještaju o ostvarenju prihoda i primitaka te rashoda i izdataka na dan 31. prosinca 2020. godine, utvrđena su kako slijedi:

|  |  |  |
| --- | --- | --- |
| Broj računa | Naziv računa | Stanje 31. 12. 2020. |
| 922110 | Višak prihoda poslovanja | 218.312,63 |
| 922220 | Manjak prihoda od nefinancijske imovine | 218.312,63 |

Članak 3.

Ostvaren je manjak prihoda poslovanja Umjetničke škole Poreč na računu 922110 – višak prihoda poslovanja (tablica iz članka 2.) u iznosu od 218.312,63 kuna. Manjak prihoda od nefinancijske imovine račun 922220 u iznosu od 218.312,63 kuna. Ukupan rezultat poslovanja za 2020. godinu je 0,00 kuna.

Članak 4.

Ova Odluka stupa na snagu danom donošenja.

 Predsjednik školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UMJETNIČKA ŠKOLA POREČ

**UTVRĐIVANJE REZULTATA POSLOVANJA ZA 2020. GODINU**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Naziv | klasa | Iznos prihoda | **AOP (PR-RAS)** | klasa | Iznos rashoda | **AOP****(PR-RAS)** | Iznos VIŠKA | **AOP****(PR-RAS)** | Iznos MANJKA | **AOP****(PR-RAS)** |
| 1. Poslovanje | 6 | 6.258.279 | **001** | 3 | 5.864.566 | **148** | 393.713 | **282** | 0 | **283** |
| 2. Nefinancijska imovina | 7 | 0 | **289** | 4 | 393.713 | **341** | 0 | **398** | 393.713 | **399** |
| 3. Financijska imovina | 8 | 0 | **410** | 5 | 0 | **518** | 0 | **625** | 0 | **626** |
| **UKUPNO 1-3** |  | **6.258.279** | **403** |  | **6.258.279** | **404** | **393.713** |  | **393.713** |  |
|  |  |  |  |  |  |  |  |  |  |  |
| Višak prihoda poslovanja 92211 **(AOP284 pr-ras)** |  |  |  |  |  |  |  |  | 0,00 |  |
| Razlika viška prihoda poslovanja za pokrivanja manjka za nefinancijsku imovinu u 2010. god.  |  |  |  |  |  |  | 393.713 |  |  |  |
| Razlika manjka prihoda poslovanja za pokrivanja manjka za nefinancijsku imovinu u 2020. god.  |  |  |  |  |  |  |  |  | 393.713 |  |
| Ukupan manjak poslovanja |  |  |  |  |  |  |  |  | 0 |  |
| REZULTAT |  |  |  |  |  |  |  |  | 0 |  |

**Ad 5.)** Ravnateljica Sanjica Sara Radetić pročitala je Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i zaposlenika škole za prvo polugodište školske godine 2020./2021. (prilog 6. Zapisniku). Nakon kraće rasprave Školski odbor jednoglasno je donio

Odluku

Usvaja se Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika i zaposlenika škole za prvo polugodište školske godine 2020./2021.

**Ad 6.)** Ravnateljica Sanjica Sara Radetić navela je da je osnivač Grad Poreč – Parenzo donio Pravilnik o načinu korištenja vlastitih prihoda proračunskih korisnika Grada Poreča-Parenzo, koji je stupio na snagu 25.01.2021. Člankom 14. Pravilnika propisano je kako upravno vijeće ili drugo odgovarajuće upravljačko tijelo, na prijedlog čelnika proračunskog korisnika, donosi opći akt kojim će se utvrditi uvjeti, kriteriji i način korištenja vlastitih prihoda primjeren poslovanju  proračunskog korisnika što proizlazi iz Uredbe o sastavljanju i predaji lzjave o fiskalnoj odgovornosti i izvještaja o primjeni fiskalnih pravila (,,Narodne novine" 95/19). Slijedom navedene obveze donošenja općeg akta od strane proračunskih korisnika izrađen je Pravilnik o ostvarivanju i načinu korištenja vlastitih prihoda ostvarenih od obavljanja djelatnosti Umjetničke škole Poreč koji je dostavljen u privitku poziva (prilog 7. Zapisniku). Budući da pitanja i primjedbi nije bilo Školski odbor jednoglasno je donio

Odluku

Donosi se Pravilnik o ostvarivanju i načinu korištenja vlastitih prihoda ostvarenih od obavljanja djelatnosti KLASA: 003-04/21-01/01, URBROJ: 2167/01-57-34-02-21-1.

**Ad 7.)** Ravnateljica Sanjica Sara Radetić navela je da je 13. siječnja 2021. godine raspisan natječaj za popunu slobodnog radnog mjesta u Umjetničkoj školi Poreč i Područnom odjelu u Vrsaru za stručnog/u suradnika/cu pedagoga/pedagoginju - 1 izvršitelj/ica na određeno puno radno vrijeme.

Ravnateljica Sanjica Sara Radetić navela je da su prijave podnijeli:

**-** Magdalena Šafradin, čija jeprijava pravovremena i potpuna te kandidatkinja ispunjava uvjete iz natječaja glede stručne spreme,

- Tamara Viktoria Matković, čija jeprijava pravovremena, ali nepotpuna jer je uvjerenje o nekažnjavanju starije od dana raspisivanja natječaja te kandidatkinja ne ispunjava uvjete iz natječaja glede stručne spreme,

- Ana Vukalović, čija jeprijava pravovremena, ali nepotpuna jer je je uvjerenje o nekažnjavanju starije od dana raspisivanja natječaja, i

- Ana Horvatek, čija jeprijava pravovremena i potpuna te kandidatkinja ispunjava uvjete iz natječaja glede stručne spreme.

Ravnateljica Sanjica Sara Radetić navela je da se niti jedan od kandidata nije pozvao na pravo prednosti pri zapošljavanju prema posebnim propisima te da su sve prijave kandidata dostavljene Povjerenstvu za procjenu i vrednovanje kandidata u sastavu: Sanjica Sara Radetić, predsjednica, Manuela Košeto, član, i Vilijana Šugar, član. Povjerenstvo je dogovorilo usmenu procjenu odnosno testiranje kandidata koji udovoljavaju uvjetima iz natječaja te je obavilo razgovore s kandidatkinjama Magdalenom Šafradin i Anom Horvatek. Nakon razgovora i procjene kandidata povjerenstvo je sastavilo pisano obrazloženo mišljenje i rang-listu kandidatkinja prema kojoj je najveći broj bodova dobila Ana Horvatek.

Ravnateljica Sanjica Sara Radetić je uzimajući u obzir rezultate cjelokupnog postupka procjene i vrednovanja kandidata donijela odluku da se na radno mjesto stručnog/e suradnika/ce pedagoga/pedagoginje u Umjetničkoj školi Poreč i Područnom odjelu u Vrsaru - 1 izvršitelj/ica na određeno puno radno vrijeme od 1. ožujka do 31. prosinca 2021. godine, sukladno suglasnostima Općine Vrsar i Općine Funtana za navedeno radno mjesto, zaposli Ana Horvatek (prilog 8. Zapisniku) te je zatražila prethodnu suglasnost Školskog odbora za zasnivanje radnog odnosa.

Nakon kraće rasprave Školski odbor jednoglasno je donio

Odluku

Daje se prethodna suglasnost za primanje u radni odnos **Ane Horvatek** za stručnu suradnicu pedagoginju na određeno puno radno vrijeme od 1. ožujka do 31. prosinca 2021. godine, sukladno suglasnostima Općine Vrsar i Općine Funtana za navedeno radno mjesto, u Matičnoj školi u Poreču i Područnom odjelu u Vrsaru.

**Ad 8.)** Ravnateljica Sanjica Sara Radetić pročitala je zamolbu roditelja \_\_\_\_\_\_\_\_\_\_\_ (prilog 9. Zapisniku) za oslobađanje plaćanja participacije za program plesnog obrazovanja za učenicu \_\_\_\_\_\_\_\_\_\_\_\_\_\_ zbog teške financijske situacije.

Školski odbor je utvrdio da je majka uz zamolbu priložila svu potrebnu dokumentaciju i da udovoljava uvjetima iz Odluke o kriterijima za oslobađanje od plaćanja participacije roditelja/skrbnika učenika Umjetničke škole Poreč za program glazbenog i plesnog obrazovanja, te je nakon kraće rasprave jednoglasno donio

Odluku

Roditelj \_\_\_\_\_\_\_\_\_\_\_\_\_ oslobađa se plaćanja participacije za program plesnog obrazovanja za učenicu \_\_\_\_\_\_\_\_\_\_\_\_\_ za veljaču, ožujak, travanj, svibanj i lipanj školske godine 2020./2021.

U slučaju poboljšanja imovinskog stanja roditelj \_\_\_\_\_\_\_\_\_\_\_ dužan je o tome pisano obavijestiti Školski odbor u roku od 15 dana od nastale promjene. Nakon što Školski odbor razmotri obavijest može donijeti odluku o ukidanju odluke o oslobađanju od plaćanja participacije.

**Ad 9.)** Ravnateljica Sanjica Sara Radetić navela je da je u skladu sPlanom nabave roba, radova i usluga Umjetničke škole Poreč za 2021. godinu planirana nabava harmonika u vrijednosti od 99.999,00 kuna bez PDV-a. Obrazložila je da treba provesti postupak jednostavne nabave sukladno Pravilniku o provedbi postupka jednostavne nabave Umjetničke škole Poreč, a da je temeljem članka 88. Statuta Umjetničke škole Poreč za sklapanje pravnih poslova o stjecanju pokretne imovine čija pojedinačna vrijednost prelazi 85.000,00 kn bez PDV-a, a manja je od 200.000,00 kn bez PDV-a potrebna prethodna odluka Školskog odbora. Stoga je zamolila Školski odbor za suglasnost za pokretanje postupka jednostavne nabave harmonika u vrijednosti od 99.999,00 kuna bez PDV-a. Nakon kraće rasprave Školski odbor jednoglasno je donio

Odluku

Daje se suglasnost za pokretanje postupka jednostavne nabave harmonika u vrijednosti od 99.999,00 kune bez PDV-a.

Sjednica je završila u 12,30 sati.

 Zapisničar Predsjednik Školskog odbora

 Larisa Zaharija Radošić Matija Poropat

KLASA:003-05/21-01/02

URBROJ: 2167/01-57-34-06-21-2

Poreč, 24. veljače 2021. godine